**Recunoaştere**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi presimt căderea, Doamne,

Am ajuns la vârsta-n care

Simt cum plouă-n mine toamne,

Mohorâte şi avare.

Am iubit şi iubesc încă,

Deşi nu-s crezut mereu,

Doamne, tu ai dat poruncă

Uneori să fiu ateu?

De ce mi-ai lǎsat speranţa

Că voi fi ceva în lume?

De ce mi-ai ars siguranţa,

Lăsând draci să mă sugrume?

Tot ce este pieritor

Şi cu care ne fălim

Râde azi biruitor,

Ce rost are să gândim?

Te-aş ruga să îmi răspunzi,

Nu mă pune să hulesc,

Spune, oare, ce ascunzi?

Dacă-s prost, de ce gândesc?

Îţi place să râzi de mine

Sau de tine râzi acum?

Că sunt chip zidit, ştii bine,

După chipul tău cel bun.

Tu Te joci, spune-mi cinstit!

Crezi că ştiu câte ştii tu?

Nu ştiu, deşi mi-am dorit

De când mama mă făcu.

Ori ţi-e teamă, ori ţi-e greu

Să mă laşi acum la poartă,

Chiar pe mine, tot un zeu,

De greşesc, mă iartă!

Eu te rog, ca fiu al tău,

Dă-mi puterea să-nţeleg

Ce e bine, ce e rău

În credinţa ce-o culeg.

Dă oricui ce vrei să dai

Şi iubire, şi răceală,

Cheamă-mă, de vrei, şi, hai!

Nu mai fă pe mine şcoală!

De atâtea mii de ani

Zidit-ai fiinţa-n sine,

Mi-ai spus cum să fac şi bani

Sau să cer, dar este bine?

Ştii, desigur, că am dat

Doar iubire, asta am,

Nu cumva te-am supărat

Că nu prea mă ţin de hram?

Cunoşti bine, că de vreau

Să iubesc, sau să urăsc,

Nu în mine astea stau,

Tot din tine izvorăsc